wickkiey/tamil-wikipedia-chunked huggingface dataset:
# கதைக்கோவை (தொடர்)

## வானொலி

மேற்கத்திய ஒளி(லி)பரப்பு வரலாற்றில் கதைக் கோவைகள் பெரும்பங்கு வகிக்கின்றன. வானொலி நிகழ்ச்சிகள், தொலைக்காட்சித் தொடர்கள், திரைப்படத் தொடர்கள் ஆகியவை கோவைகளாக 1927 ஆம் ஆண்டு முதலே ஐக்கிய அமெரிக்காவில் ஒளி(லி)பரப்பாகி வருகின்றன.  
**'தி காளியர் ஹார்**<nowiki/>' என்கிற வானொலி நிகழ்ச்சி 1927 இல் தொடங்கி 1932 ஆம் ஆண்டு முதல் ஒலிபரப்பானது. இந்த நிகழ்ச்சியில் அன்றாடம் ஒரு மணிநேரம் வெவ்வேறு களங்களில் கதைகள் சொல்லப்பட்டன. அது முதல் பல்வேறு வானொலி நிலையங்களின் தயாரிப்பில் காதல், அறிவியல், திகில், மர்மம் உள்ளிட்ட தலைப்புகளில் கதைகள் சொல்லும்படியான நிகழ்ச்சிகள் அடுத்தடுத்து ஒலிபரப்பாயின.  
1962 ஆம் ஆண்டு ஒலிபரப்பான **'சஸ்பென்ஸ்**<nowiki/>' என்கிற வானொலி நிகழ்ச்சியோடு கதைக் கோவையின் காலம் வானொலியில் முடிந்துவிட்டதாக கருதப்படுகிறது. அதன் பிறகு கோவை நிகழ்ச்சிகள் ஒலிபரப்பான போதிலும், அவை பெருமளவு வரவேற்பு பெற்றிருக்கவில்லை.
# கதைக்கோவை (தொடர்)

## தொலைக்காட்சி

1950 களில் ஒளிபரப்பான '<nowiki/>**தி யுனைடெட் ஸ்டேட்ஸ் ஸ்ட்டீல் ஹார்**<nowiki/>' மற்றும் **'தி ஃபில்க்கோ டெலிவிஷன் ப்ளே ஹௌஸ்**<nowiki/>' ஆகிய கோவைத் தொடர்கள் பெரும் வரவேற்பு பெற்றன. அதன் பிறகான காலக்கட்டத்தில் இருந்து தற்போது வரையில் விதவிதமான கோவை தொடர்கள் தொலைக்காட்சிகளில் ஒளிபரப்பாகி வருகின்றன.  
2011 ஆம் ஆண்டு முதல் ஒளிபரப்பாகி வரும் '<nowiki/>**அமெரிக்கன் ஹாறர் ஸ்டோரி**<nowiki/>' மற்றும் **'பிளாக் மிறர்**<nowiki/>' ஆகியவை தற்காலத்தில் பிரபலமாக உள்ள கோவை தொடர்கள் ஆகும்.
# கதைக்கோவை (தொடர்)

## திரைப்படம்

கோவை திரைப்படங்கள் மேற்கத்திய நாடுகளில் அந்த அளவுக்கு பிரபலமானவை அல்ல. ஆண்டுதோறும் ஹாலோவீன், கிறிஸ்துமஸ் உள்ளிட்ட பண்டிகைகளின் போது ஐக்கிய அமெரிக்காவில் கோவைத் திரைப்படங்களின் அடுத்தடுத்த தொடர்களை வெளியிடுவது வழக்கம்.
# கதைக்கோவை (தொடர்)

## தமிழில்

தமிழில் 1990 கள் முதலே பிரபல எழுத்தாளர்களின் சிறுகதைத் தொகுப்புகள் புதினங்கள் தொலைக்காட்சி நாடகங்கள் எடுக்கப்பட்டு கோவை தொடராக வெளியாகி வருகின்றன. கலைஞர் தொலைக்காட்சியில் 'சின்னத்திரை சினிமா' என்கிற நிகழ்ச்சி கோவை தொடருக்கு சான்றாகும். இந்த நிகழ்ச்சியில் வாராவாரம் ராஜேஷ்குமார் எழுதிய நாவல்கள் நாடகங்களாக உருவாக்கப்பட்டு ஒளிபரப்பப்பட்டன.  
வானம், சில்லுக் கருப்பட்டி, புத்தம் புது காலை, பாவக் கதைகள் உள்ளிட்ட திரைப்படங்கள் மற்றும் தொடர்கள் தமிழில் சமீபத்தில் வெளியாகும் கோவை தொடர்களுக்கு எடுத்துக்காட்டு.  
தமிழ் வானொலி நிலையங்களிலும் கோவைகள் இன்றும் ஒலிபரப்பாகி வருகின்றன. அன்றாடம் ஒரு மணிநேரம் வெவ்வேறு கதைக் களங்களில் வானொலிகள் வாயிலாக கதைகள் சொல்லப்படுகின்றன.
# காகா வனஉயிரி சரணாலயம்

**காகா வனஉயிரி சரணாலயம்** (*Gaga Wildlife Sanctuary*) என்பது இந்தியாவின் குஜராத், தேவபூமி துவாரகா மாவட்டம், கல்யாண்பூர் வட்டத்தில் அமைந்துள்ள ஓர் பாதுகாக்கப்பட்ட பகுதி ஆகும். இந்த சரணாலயம் நவம்பர் 1988இல் நிறுவப்பட்டது. இது 332.87 எக்டேர் பரப்பில் கச்சு வளைகுடா கடற்கரையில் உள்ள செளராட்டிரா தீபகற்பத்தில் அமைந்துள்ளது. இந்த வனச் சரணாலயத்தில் புல்வெளி, உப்பு புதர்காடுகள், *புரோசோபிசு சிலென்ஸிஸ்*, கோராடு (*கேப்பாரிசு செனிகெல்),* மற்றும் உகாய் (*சால்வடோரா பெரிசிகா*) முதலிய தாவர வகைகளும் நீலான், பொன்னிறக் குள்ளநரி, காட்டுப்பூனை, கீரி மற்றும் இந்திய ஓநாய் போன்ற பல முக்கியமான விலங்கு இனங்களும் காணப்படுகின்றன. இவற்றைத்தவிரப் பறவைகளில் பூநாரை, கானமயில், வானம்பாடி, கெளதாரி மற்றும் மண் கெளதாரி காணப்படுகின்றன.  
கச்சு கானமயில் சரணாலயத்துடன், கங்கா சரணாலயமும், கானமயில் பாதுகாப்புக்காக நிறுவப்பட்ட ஓர் சரணாலயம் ஆகும். அனைத்து குஜராத் சரணாலயங்களிலிருந்தும் கானமயில் காணாமல் போயிருந்தாலும் இந்த இரண்டு சரணாலயங்களும் கானமயிலை இரண்டு ஆண்டுகளுக்கும் மேலாகப் பாதுகாத்து வருகின்றன.
# பிரமிளா ஜோஷை

**பிரமிளா ஜோஷை** (*Pramila Joshai*) என்பவர் ஒரு ஒரு இந்திய திரைப்பட நடிகையாவார். இவர் பெரும்பாலும் கன்னட திரையுலகில் நடித்துள்ளார். இவர் கன்னடத்தில் சாஹேபா (2017), தாயி (2008), அப்தாமித்ரா போன்ற குறிப்பிடத்தக்க படங்களில் நடித்துள்ளார். இவர் தமிழில் அறிமுகமான *வைதேகி காத்திருந்தாள்* (1984) படத்தில் பரிமளம் என்ற பெயரில் அறிமுகமானார். இது மிகப்பெரும் வெற்றிப்படமாக ஆனது. மற்றும் பல ஆண்டுகளாக புகழ்மெற்ற படமாக இருந்தது.
# பிரமிளா ஜோஷை

## விருதுகள்

| 2005 | தேசிய திரைப்பட விருதுகள் | *தாயி* | *தயாரிப்பாளர், நடிகை* | கன்னடத்தில் சிறந்த திரைப்படம் மற்றும் சிறந்த பாடல் |
| --- | --- | --- | --- | --- |
| 2005-06 | கர்நாடக மாநில திரைப்பட விருதுகள் | சமூக அக்கறையுள்ள சிறப்பு படம் |  |  |
| 1980-81 | *சங்கீதா* | *நடிகை* | சிறந்த துணை நடிகை |  |
# பிரமிளா ஜோஷை

## தொழில்

பிரமிலா ஜோஷாய் கன்னடத்தில் 120 க்கும் மேற்பட்ட திரைப்படங்களில் நடித்துள்ளார்.
# பிரமிளா ஜோஷை

## தேர்ந்தெடுக்கப்பட்ட திரைப்படவியல்

1. *பாகுபராக்* (2017)
1. *சாம்காயிசி சிண்டி உதய்சி* (2009)
1. *ஆப்த மித்ரா* (2004)
1. எங்களுக்கும் காலம் வரும் (2001)
1. *ஹகலு வேஷா* (2000)
1. *அன்னவ்ரா மக்காளு* (1996)
1. *சிரபந்தவ்யா* (1993)
1. *பிரதமா உஷகிராணா* (1990)
1. *சுப மிலானா* (1987)
1. *வைதேகி காத்திருந்தாள்* (1984) (பரிமளா என்ற பெயரில் குறிப்பிடப்பட்டார்)
1. *முத்தைடி பாக்யா* (1983)
1. *ஹதினா கண்ணு* (1980)
1. *விஜய் விக்ரம்* (1979)
1. *தப்புத் தாளங்கள்* (1978) - தமிழில் அறிமுகம்
1. *தாயிகிந்த தேவரில்லா* (1977)
# பிரமிளா ஜோஷை

## தனிப்பட்ட வாழ்க்கை

பிரமிளா ஜோஷாய் சுந்தர் ராஜ் என்பவரை மணம்புரிந்து கொண்டார்., இவர்களுக்கு மேகனா ராஜ் என்ற மகள் உள்ளார். சுந்தர் ராஜ், மேகனா ராஜ் இருவரும் கன்னடத் திரைப்படத்துறையில் திரைப்பட நடிகர்களாக உள்ளனர். மேகனா மலையாளம், தெலுங்கு, கன்னடம், தமிழ் படங்களில் பணியாற்றியுள்ளார்.  
பிரமிளா ஜோஷாய் ஒரு கத்தோலிக்கர் ஆவார்.
# கதிர் (இயக்குநர்)

**கதிர்** (*Kathir*)இந்தியத் திரைப்படஇயக்குநரும், தயாரிப்பாளரும், திரைக்கதை எழுத்தாளருமாவார். இவர் முக்கியமாகத்தமிழ்த் திரைப்படத்துறையில் பணியாற்றுகிறார்.
# கதிர் (இயக்குநர்)

## தொடக்ககால வாழ்க்கை

கதிர் திருநெல்வேலி மாவட்டத்தில் இராதாபுரம் வட்டத்திலுள்ள கல்கரை என்ற சிறிய கிராமத்தில் பிறந்தார். கதிர் தன்னுடைய அக்கா தங்கைகளுடன் ஒரே மகனாக நடுத்தரக் குடும்பத்தில் வளர்ந்தார். இவருடைய தந்தை சுபாசு ஒரு விவசாயி. தாய் இசக்கியம்மாள் இவருடைய தந்தையுடன் விவசாயத்தில் உதவினார். கதிர் தனது தொடக்கப் பள்ளிக் கல்வியினை கல்கரை கிறித்துவத் தொடக்கப் பள்ளியில் பயின்றார். தனது 5-ஆம் வகுப்பை அங்கேயே முடித்து, வடக்கங்குளம், நேரு நடுநிலைப்பள்ளியில் சேர்ந்தார். இங்கு தனது 8-ஆம் வகுப்பை முடித்த பின்னர், வடக்கங்குளத்தின் கான்கார்டியா உயர்நிலைப் பள்ளியில் 9-ஆம் வகுப்பில் ஓராண்டு மட்டுமே படித்தார். பின்னர் வடக்கங்குளத்தில் உள்ள புனித தெரசா பள்ளியில் சேர்ந்து தனது பள்ளிப் படிப்பை முடித்தார். கதிர் சென்னை நுண்கலை மற்றும் கைவினைக் கல்லூரியில் சேர்ந்தார். நுண்கலைகளில் ஐந்தாண்டுப் படிப்பு படித்து நுண்கலை சான்றிதழ் பட்டம் பெற்றார்.
# கதிர் (இயக்குநர்)

## தொழில்

கதிர் மூன்றாம் பிறை(1981),அந்த 7 நாட்கள் (1981),டார்லிங், டார்லிங், டார்லிங்(1982), மணிரத்னத்தின்பகல் நிலவு(1985) போன்ற திரைப்படங்களில் திரைத் துறையில் ஒரு சுவரொட்டி வடிவமைப்பாளராக தனது தொழில் வாழ்க்கையை ஆரம்பித்தார்.இவர் கல்லூரியில் படிக்கும் போதே தனது கைச்செலவுக்கு இந்தப் பணியைச் செய்து வந்தார்.  
பாண்டியராஜன், ஜி. எம். குமார் ஆகியோரிடம் உதவி இயக்குநராகப் பணியாற்றினார். 2001இல், இவர் தனது சொந்த தயாரிப்பு நிறுவனமான *"சவுண்ட் லைட் சுடுடியோ"*வை நிறுவினார். இதன் மூலம் இவர்காதல் வைரஸ் என்ற படத்தைத்தயாரித்தார். இப்படத்தை தமிழ்நாடு முழுவதும் விநியோகித்தார். 1996இல்,காதல் தேசம்பாக்ஸ் ஆபிசில்₹10 கோடிவசூல்செய்ததில்இவரது தொழில் வாழ்க்கையில் மிகப்பெரிய வெற்றியாக உருவெடுத்தது. கதிர், திரைக்கதை எழுதி1997இல்*ஐலவ்யூ*என்ற பெயரில் ஒரு திரைப்படத்தை தயாரிக்கத் தயாரானார். படத்தைத்தயாரிக்க முடியாமல் போனதால், இவர் இந்த முயற்சியைத் தவிர்த்தார்.1999இன் பிற்பகுதியில்"பெங்களூரு"என்ற தலைப்பில் ஒரு திட்டத்திற்கு முந்தைய தயாரிப்பு பணிகளை சுருக்கமாகத் தொடங்கினார்.  
கதிர் 2008இல் திரைத்துறையில் மறுபடியும் நுழைந்துவினய்முன்னணி பாத்திரத்தில் நடிக்க "மாணவர் தினம்"என்ற திரைப்படப்பணியினைத் தொடங்கினார்த.காலதாமதத்தைத் தொடர்ந்து, வினய் நடிகருக்கு பதிலாகஸ்ரீகாந்த்நியமிக்கப்பட்டார். மேலும் 2009ஆம் ஆண்டில்ஐங்கரன் இண்டர்நேசனல் திரைப்பட தயாரிப்பு நிறுவனத்தால்இம்முயற்சி தொடர்ந்தது. இருப்பினும், படத் தயாரிப்பு பின்னர் நிறுத்தப்பட்டது. மேலும் இருவரும் சேர்ந்து "கோடை விடுமுறை"என்ற புதிய முயற்சியில் ஈடுபட்டனர். ஷாம்நடித்த படத்தில் நடிகர்கள், திரைப்பட வேலைகளில் மாற்றம் ஏற்பட்டது. சூலை 2012இல் மீண்டும் தொடங்கப்பட்டுபின்னர் கைவிடப்பட்டது.
# கதிர் (இயக்குநர்)

## குடும்ப வாழ்க்கை

இவர் 2013 இல் சாந்திநிதேவியை மணந்தார்.
# கதிர் (இயக்குநர்)

## திரைப்படப் பட்டியல்

| ஆண்டு | திரைப்படம் | பங்களிப்பு | மொழி | குறிப்புகள் |
| --- | --- | --- | --- | --- |
| 1991 | *இதயம்* | தமிழ் |  |  |
| 1993 | *உழவன்* | தமிழ் |  |  |
| 1996 | *காதல் தேசம்* | தமிழ் |  |  |
| 1999 | *காதலர் தினம்* | தமிழ் | இந்தியில்*தில் கி தில் மேய்ன்* என்ற தலைப்பில் பாதிப்படப்பிடிப்பு. |  |
| 2002 | *காதல் வைரஸ்* | தமிழ் |  |  |
| 2016 | *நான் லவ் டிரேக்* | கன்னடம் | } |  |
# அன்பாலயா பிலிம்ஸ்

**அன்பாலயா பிலிம்ஸ்** (*Anbalaya Films*) என்பது கே. பிரபாகரன் தலைமையிலான ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இந்த நிறுவனம் 1990 களில் தமிழ் திரையுலகில் ஒரு முன்னணி தயாரிப்பு நிறுவனமாக இருந்தது, ஆனால் திரைப்படத் துறை எண்ணியல் திரைப்பட தயாரிப்பிற்கு மாறியதைத் தொடர்ந்து நிறுவனம் ஆட்டம் கண்டது.
# அன்பாலயா பிலிம்ஸ்

## வரலாறு

நிறுவனத்தை கே. பிரபாகரன் வழிநடத்துகிறார், பின்னர் அவர் அன்பாலயா பிரபாகரன் என்ற திரைப் பெயரைத் தழுவினார். 1990 களில், இந்த நிறுவனமானது புதிய இயக்குனர்களைக் கொண்டு குறைந்த செலவிலான தமிழ்த் திரைப்படங்களை தயாரிப்பதற்கான சிறப்பான நிபுணத்துவத்தைப் பெற்றது. இந்த நிறுவனம் அறிமுகப்படுத்திய சில இயக்குனர்களில் அகதியன், பிரபு சாலமன் ஆகியோர் அடங்குவர். படத் தயாரிப்பு மட்டுமல்லாமல், பிரபாகரன் தனது தயாரிப்புகளில் வரும் படங்களில் பெரும்பாலும் எதிர்மறை வேடங்களில் நடித்தார்.  
2000 களின் முற்பகுதியில், தன் நிறுவனத்தின் தயாரிப்பில் ஒரு படத்தில் நடிக்க அர்ஜுனுடன் பிரபாகரன் ஒப்பந்தம் செய்துகொண்டார். இருவரும் ஆரம்பத்தில் சாஜி கைலாஸ் இயக்கும் *சாணக்யா* என்ற படத்திற்காக அணிசேர திட்டமிட்டனர். ஆனால் பின்னர் அந்த படத்தை கைவிட்டு, அர்ஜுன் இயக்கி நடித்த *பரசுராம்* (2003) என்ற படத்தை தயாரித்தார்.  
2004 ஆம் ஆண்டில், நவீன் சந்திரா, மது ஷாலினி, அக்சயா ராவ் ஆகியோர் முக்கிய வேடங்களில் நடித்த *பழனியப்பா கல்லூரி* (2007) என்ற குறைந்த செலவில் தயாரிக்கபட்ட கல்லூரி நாடக படத்தை தயாரிப்பதன் வழியாக நிறுவனம் மீண்டும் படத்தாரிப்புக்கு வந்தது. தயாரிப்பு சிக்கல்களை எதிர்கொண்ட படமானது வெளியீட்டின்போது வந்தவழி தெரியாமல் போய்விட்டது.  
படத்தயாரிப்பில் நிறுவனம் மந்தமானதைத் தொடர்ந்து, பிரபாகரன் நடிகராக பணியாற்றத் தொடங்கினார் மற்றும் சிறிய துணை வேடங்களில் தோன்றினார். அவர் தமிழ்த் திரைப்பட தயாரிப்பாளர்கள் சங்கத்தில் தீவிரமாக ஈடுபட்டார்.
# அன்பாலயா பிலிம்ஸ்

## திரைப்படவியல்

| } |
| --- |
# தேசிகர் ராமானுஜம்

**தேசிகர் ராமானுஜம்**(*Desigar Ramanujam*, 17 சூலை 1907 - 4 சூன் 1968) இலங்கைத் தொழிற்சங்கவாதியும் அரசியல்வாதியுமாவார்.
# தேசிகர் ராமானுஜம்

## வாழ்க்கைக் குறிப்பு

தேசிகர் ராமானுஜம் 1907 சூலை 17 அன்று தென்னிந்திய மாநிலமான இராமநாதபுரத்தில் பிறந்தார். உயர் படிப்பை முடித்ததும் இவர் பத்திரிகைத் தொழிலைத் தொடங்கினார். 1920-களின் பிற்பகுதியில், ஒரு திறமையான எழுத்தாளரான இவர், இலங்கைக்கு வந்து "தேசபக்தன்" என்ற தமிழ் பத்திரிகையில் சேர்ந்தார்.  
1961-ஆம் ஆண்டில் இலங்கை பிரதமர் சிறிமாவோ பண்டாரநாயக்கா நாடாளுமன்றத்தில் நியமன உறுப்பினராக இராமானுசத்தைப் பிரேரித்தார், ஆனால் இராமானுசம் அப்பதவியை இலங்கைத் தொழிலாளர் காங்கிரசுத் தலைவர் எஸ். தொண்டமானுக்கு அளிக்க ஆதரவாக அப்பதவியை ஏறக மறுத்து விட்டார்.  
1962-இல், சுதந்திரத் தொழிற்சங்கங்களின் பன்னாட்டுக் கூட்டமைப்பு இவரைத் தங்கள் அமைப்பில் சேர அழைத்தது, இதன்மூலம் மொரிசியசில் சர்க்கரைத் தோட்டத் தொழிலாளர்கள் தொழிற்சங்க இயக்கத்தை ஒழுங்கமைக்கும் பணி அவருக்கு வழங்கப்பட்டது. பின்னர் அவர் எத்தியோப்பியாவிற்கு அங்கு தொழிற்சங்கங்களை நிறுவ அனுப்பப்பட்டார். 1965-இல் ராமானுசத்தை சிங்கப்பூரில் அதன் சிறப்புப் பிரதிநிதியாகவும் பின்னர் தென்கிழக்கு ஆசியாவில் அமைப்பின் பிராந்திய இயக்குநராகவும் நியமித்தது. 1968 சூனில், இந்தியாவில் உள்ள அவ்வமைப்பின் ஆசியப் பிராந்திய அலுவலகத்தின் இயக்குநராக இராமானுசத்தை நியமித்தது. இருப்பினும், அவர் அந்த பதவியை ஏற்கும் முன், தனது 61 வயதில், 1968 சூன் 4 அன்று திடீரென இறந்தார்.
# கே. பி. சேகர்

**ருத்ராபதி சேகர்** என அழைக்கப்படும் **கே. பி. சேகர்** (*K. P. Sekar*) என்பவர் ஒரு தென்னிந்திய திரைப்பட பின்னணி குரல் கலைஞர் ஆவார். இவர் சாருக் கான் உள்ளிட்டவர்களுக்கு தமிழ் படங்களில் பின்னணி குரல் கொடுத்துள்ளார். இவர் தமிழக அரசிடமிருந்து தமிழக அரசு திரைப்பட விருதைப் பெற்றவர்.
# கே. பி. சேகர்

## தொழில்

சேகர் ஒரு தமிழ் குடும்பத்தில் பிறந்தார். இவரது தந்தை கே. பி. ருத்ராபதி இயக்குநர் ஏ. பி. நாகராசன் கீழ் பணியாற்றியவர்.
|-
| 2020
| *சீறு*
| கிஷோர்
|-
|}
# கே. பி. சேகர்

## பின்னணி குரல் கொடுத்த பாத்திரங்கள்

### தமிழ்ப் படங்கள்

| 1994 | *பவித்ரா* | அசோக் | அஜித் குமார் |  |
| --- | --- | --- | --- | --- |
| 1994 | *இளைஞர் அணி* | ஹரிஷ் |  |  |
| 1994 | உங்கள் அன்பு தங்கச்சி | இராஜ ரவீந்திரா |  |  |
| 1996 | *காதல் தேசம்* | கார்த்திக் | வினீத் |  |
| 1996 | செல்லக்கண்ணு | விக்னேஷ் |  |  |
| 1997 | நந்தினி | வினீத் |  |  |
| 1999 | காதலர் தினம் | ராஜா | குணால் |  |
| 1999 | மலபார் போலீஸ் | அப்பாஸ் |  |  |
| 1999 | *மோனிசா என் மோனோலிசா* | இராமன் திரிக்கா |  |  |
| 1999 | *சுயம்வரம்* | அப்பாஸ் |  |  |
| 2001 | ஆனந்தம் | அப்பாஸ் |  |  |
| 2001 | *கண்ணா உன்னை தேடுகிறேன்* | சத்யன் |  |  |
| 2001 | *ஒன் டூ திரீ* | ராஜூ சுந்தரம் |  |  |
| 2002 | *புன்னகை தேசம்* | குணால் |  |  |
| 2002 | *காதல் வைரஸ்* | தீபக் | ரிச்சர்ட் ரிசி |  |
| 2002 | *வருஷமெல்லாம் வசந்தம்* | ரமேஷ் | குணால் |  |
| 2002 | *பேசாத கண்ணும் பேசுமே* | விக்ரம் | குணால் |  |
| 2002 | காதல் கிறுக்கன் | வினீத் |  |  |
| 2002 | அற்புதம் | குணால் |  |  |
| 2003 | பந்தா பரமசிவம் | அப்பாஸ் |  |  |
| 2003 | *எனக்கு 20 உனக்கு 18* | சிறீதர் | தருண் குமார் |  |
| 2003 | சூரி | சூரியா | விக்னேஷ் |  |
| 2003 | குறும்பு | ரவி | அல்லரி நரேஷ் |  |
| 2004 | சூப்பர் டா | குணால் |  |  |
| 2004 | ஷாக் | அப்பாஸ் |  |  |
| 2005 | செவ்வேல் | ஜெய் ஆகாஷ் |  |  |
| 2005 | *உள்ளம் கேட்குமே* | சாம் | சாம் |  |
| 2005 | சின்னா | விக்ரமாதத்தா |  |  |
| 2005 | பம்பரக்கண்ணாலே | கௌதம் | விக்ரமாதித்யா |  |
| 2005 | வணக்கம் தலைவா | அப்பாஸ் |  |  |
| 2006 | 47ஏ பெசன்ட் நகர் வரை | அப்பாஸ் |  |  |
| 2006 | மனதோடு மழைக்காலம் | சாம் |  |  |
| 2006 | ஒரு காதல் செய்வீர் | சந்தோஷ் |  |  |
| 2007 | நண்பனின் காதலி | விக்ரமாதித்யா |  |  |
| 2008 | நேபாளி | பிரேம் |  |  |
| 2008 | *மலரினும் மெல்லிய* | இளங்கோ | விக்னேஷ் | சிறந்த ஆண் பின்னணி குரல் கலைஞருக்கான தமிழக அரசு திரைப்பட விருது |
| 2010 | பெண் சிங்கம் | உதய்கிரண் |  |  |
| 2010 | குட்டி | சமீர் தத்தனி |  |  |
| 2011 | *பயணம்* | மேஜர் ரவீந்திரா | அக்கினேனி நாகார்ஜுனா |  |
| 2011 | காசேதான் கடவுளடா | சரண் |  |  |
| 2014 | நினைத்தது யாரோ | ரிச்சசர்ட் ரிஷி |  |  |
| 2015 | *பாகுபலி* | அமரேந்திர பாகுபலி | பிரபாஸ் |  |
| 2015 | *வேதாளம்* | அபினை | கபீர் துகன் சிங் |  |
| 2016 | ஒரு மெல்லிய கோடு | சாம் |  |  |
| 2017 | *பாகுபலி 2* | அமரேந்திர பாகுபலி | பிரபாஸ் |  |
| 2017 | *விவேகம்* | ஆரியன் சிங்கா | விவேக் ஒபரோய் |  |
| 2018 | சொல்லிவிடவா | சந்தன் குமார் |  |  |
| 2018 | *பாஸ்கர் ஒரு ராஸ்கல்* | சஞ்சை | அப்தப் சிவதசனி |  |
| 2019 | *காஞ்சனா 3* | கபீர் துகான் சிங் |  |  |
# கே. பி. சேகர்

## பின்னணி குரல் கொடுத்த பாத்திரங்கள்

### தமிழ் மொழிமாற்று படங்கள்

| 1995 | *ரங்கீலா* | முன்னா | ஆமிர் கான் |  |
| --- | --- | --- | --- | --- |
| 1998 | *ரஷ் ஹவர்* | லீ | கிறிஸ் டக்கர் |  |
| 1999 | *தால்* | அக்சை கண்ணா |  |  |
| 2001 | பாப்பா | வெங்கடேஷ் |  |  |
| 2001 | *காதல் கலாட்டா* | வெங்கடேஷ் |  |  |
| 2004 | *தேசம்* | சாருக் கான் |  |  |
| 2005 | *மாஸ்* | நாகார்ஜுணா |  |  |
| 2007 | *ரஷ் ஹவர் 2* | லீ | கிறிஸ் டக்கர் |  |
| 2007 | *ஸ்டாலின்* | கோபிசந்த் |  |  |
| 2007 | *டான்* | நாகார்ஜுணா |  |  |
| 2008 | *புதுகோட்டை அழகன்* | நாகார்ஜுணா |  |  |
| 2008 | *பெட்டைம் ஸ்டோரிஸ்* | ஸ்கீட்டர் ப்ரோன்சன் | ஆடம் சேண்ட்லர் |  |
| 2009 | *மாவீரன்* | ஹர்சா | ராம் சரண் |  |
| 2011 | *ஸ்ரீ ராம ராஜ்யம்* | இலட்சுமணன் | சிறீகாந்த் | தமிழ் பதிப்பிற்கு மட்டும் |
| 2011 | *எக்ஸ்-மென்: ஃபர்ஸ்ட் கிளாஸ்* | சார்லஸ் சேவியர் / பேராசிரியர் எக்ஸ் | ஜேம்ஸ் மாக்கவோய் |  |
| 2012 | *பிஸ்னஸ் மேன்* | மகேஷ் பாபு |  |  |
| 2013 | விக்ரம்தாதா | நாக சைதன்யா |  |  |
| 2013 | *சென்னை எக்ஸ்பிரஸ்* | ராகுல் | சாருக் கான் | தொலைக்காட்சிக்காக மொழிமாற்றம் செய்யப்பட்டது |
| 2014 | *எக்சு-மென்: இடேசு ஒஃப் பியூச்ச ஃபாசுற்று* | சார்லஸ் சேவியர் / பேராசிரியர் எக்ஸ் | ஜேம்ஸ் மாக்கவோய் |  |
| 2014 | *ஹாப்பி நியூ இயர்* | சார்லி | சாருக் கான் |  |
| 2015 | *ஆன்ட்-மேன்* | ஸ்காட் லாங் / ஆண்ட் மேன் | பால் ருத் |  |
| 2015 | ருத்ரமாதேவி | அல்லு அர்ஜுன் |  |  |
| 2015 | *பாஜிராவ் மஸ்தானி* | பாஜிராவ் | ரன்வீர் சிங் |  |
| 2016 | *தி ஆங்ரிபேர்ட்ஸ் மூவி* | ரெட் | ஜேசன் சுதேகிஸ் |  |
| 2016 | *கேப்டன் அமெரிக்கா: சிவில் வார்* | ஸ்காட் லாங் / ஆண்ட் மேன் | பால் ருத் |  |
| 2016 | *டெட்பூல்* | வேட் வில்சன் / டெட்பூல் | ரையன் ரெனால்ட்சு |  |
| 2016 | *எம். எஸ். தோனி: தி அன்டோல்டு ஸ்டோரி* | மகேந்திரசிங் தோனி | சுசாந்த் சிங் ராஜ்புத் |  |
| 2016 | *எக்ஸ்-மென்: அப்போகலிப்ஸ்* | சார்லஸ் சேவியர் / பேராசிரியர் எக்ஸ் | ஜேம்ஸ் மாக்கவோய் |  |
| 2018 | *நடிகையர் திலகம்* | விஜய் தேவரகொண்டா |  |  |
| 2018 | *ஆன்ட்-மேன் மற்றும் தி வாஸ்ப்* | ஸ்காட் லாங் / ஆண்ட் மேன் | பால் ருத் |  |
| 2018 | *கே.சி.எஃப் அத்தியாயம் ஒன்று* | ராக்கி | யாஷ் |  |
| 2018 | *என்பேரு சூர்யா என் வீடு இந்தியா* | அல்லு அர்ஜுன் |  |  |
| 2018 | *பத்மாவத்* | அலாவுதீன் கில்சி | ரன்வீர் சிங் |  |
| 2018 | *வெனம்* | கார்ல்டன் டிரேக் / ரியோட் | ரிஸ் அகமது |  |
| 2019 | *அவெஞ்சர்ஸ்: எண்ட்கேம்* | ஸ்காட் லாங் / ஆண்ட் மேன் | பால் ருத் |  |
| 2019 | *தி ஆங்கிபேர்ட்ஸ் மூவி 2* | ரெட் | ஜேசன் சுதேகிஸ் |  |
| 2019 | *அவனே ஸ்ரீமன்னாராயணன்* | ஆய்வாளர் நாராயணன் | ரக்சித் செட்டி |  |
| 2019 | *எக்ஸ்-மென்: டார்க் பீனிக்ஸ்* | சார்லஸ் சேவியர் / பேராசிரியர் எக்ஸ் | ஜேம்ஸ் மாக்கவோய் |  |
| 2019 | *சாஹோ* | அசோக் சக்ரவர்த்தி | பிரபாஸ் | தமிழ் பதிப்பிற்கு குரல் |
| 2019 | *குருக்ஷேத்ரம்* | துரியோதனன் | தர்சன் |  |
| 2020 | *வைகுந்தபுரம்* | பண்டு | அல்லு அர்ஜுண் |  |
| 2021 | *செம திமிரு* | துருவ் சர்ஜா |  |  |
# கே. பி. சேகர்

## பின்னணி குரல் கொடுத்த பாத்திரங்கள்

### தமிழ் தொலைக்காட்சி மொழிமாற்று தொடர்கள்

| 2007 | *கௌன் பனேகா குரோர்பதி* | சாருக் கான் |  |
| --- | --- | --- | --- |
| 2009 | *டிராகன் பால் இசட்* | ஜோர்டான் | } |
# சிவபிரகாச விசாகம்

**சிவபிரகாச விசாகம்** என்பது சிவ பிரகாசர் என்பவர் தமிழில் எழுதிய சைவ சித்தாந்த கவிதைகளின் தொகுப்பு.
# சிவபிரகாச விசாகம்

## கண்ணோட்டம்

இந்தக் கவிதைகள்
பொம்மாபுரம் ஆதீனத்தின் சிவஞ்ஞான பாலய சுவாமிகளுக்கு அர்ப்பணித்து இயற்றப்பட்டுள்ளன.
# சிவபிரகாச விசாகம்

## கவிஞர்

சிவ பிரகாசர், ஒரு தமிழ் மெய்நூல் அறிஞரும், முனிவரும், கவிஞருமாவார். இவர் 17 ஆம் நூற்றாண்டின் இறுதியில் வாழ்ந்தார்.
# சிவபிரகாச விசாகம்

## பொம்மைர் பாலயம் மற்றும் சிவபிரகாசர்

சிவப்பிரகாச சுவாமிகள் தமிழ்நாடு கோயில்கள் முழுவதும் பரவலாகப் பயணம் செய்தார். இவர் பேரூர், சாந்தலிங்க சுவாமிகளை தனது வழியில் சந்தித்தார். மயிலம்முருகன் கோயிலைக் காண இவர்கள் திட்டமிட்டனர். அங்கு இவர்கள் சிவஞான பாலய சுவாமிகளை சந்தித்தனர். சாந்தலிங்க சுவாமிகள் சிவஞான பாலய சுவாமிகள் பற்றி பாட இவரை வற்புறுத்தினார். ஆனால் சிவப்பிரகாசர் அவரிடம், மனிதர்களைப் பற்றி பாடுவதில்லை என்றும், முருகனை மட்டுமே பாடி புகழ்வேன் என்று கூறினார். அன்று இரவு முருக பகவான் இவரது கனவில் தோன்றி, சிவஞான பாலய சுவாமிகளாக வளர்க்கப்பட்டவர் நான்தான் என்று அவரிடம் கூறினார். எனவே அவரைப் பற்றி பாடுவதில் தவறில்லை. அன்றிலிருந்து அவர் பாடல்களைப் பாடத் தொடங்கினார்.
# சிவபிரகாச விசாகம்

## வசனங்கள் மற்றும் விளக்கம்

ஆதி சிவஞான பாலய சுவாமிகளின் அருளால் 'சிவானுபூதிசெல்வர்' என்று ஆசீர்வதிக்கப்பட்ட சிறந்த கவிஞர் சிவப்பிரகாசர், சிவபெருமானையும் சிவஞான பாலய சுவாமிகளையும் புகழ்ந்து முப்பத்திரண்டு தொகுதிகளை இயற்றியுள்ளார். முக்கியத்துவம் வாய்ந்த பின்வரும் ஐந்து படைப்புகளில், இவர் தனிப்பட்ட முறையில் அனுபவித்த தனது குருவின் ஞானத்தை நமக்கு விளக்குகிறார்.
# சிவபிரகாச விசாகம்

## சிவஞான பாலய சுவாமிகள், பொம்மபுரம் ஆதீனம் பற்றிய புத்தகங்கள்

- சிவஞான பால சுவாமிகள் தாலாட்டு.
- சிவஞான பால சுவாமிகள் திருப்பள்ளி எழுச்சி.
- சிவஞான பால சுவாமிகள் நெஞ்சுவிடு தூது.
- சிவஞான பால சுவாமிகள் கலம்பகம்
# பெ. பெரியபுள்ளான்

**பெ. பெரியபுள்ளான்** என்கிற பெ. செல்வம் (*Periyapullan, alias P. Selvam*) என்பவர் ஓர் இந்திய அரசியல்வாதியும், தமிழ்நாட்டின் சட்டமன்ற உறுப்பினரும் ஆவார். இவர் மதுரை மாவட்டம் மேலூர் அ. வலையப்பட்டி கிராமத்தினைச் சார்ந்தவர். இவர் மேலூர், அரசுக் கலைக் கல்லூரியில் இளநிலை அறிவியல் பயின்று பட்டம் பெற்றவர். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர் மேலூர் சட்ட மன்றத் தொகுதியிலிருந்து தமிழ்நாடு சட்டமன்றத்திற்கு 2016 மற்றும் 2021 ஆண்டு நடைபெற்ற தேர்தல்களில் அதிமுக வேட்பாளாரகப் போட்டியிட்டு வெற்றிபெற்றார்.
# மா. அமரேசன்

**மா. அமரேசன்** (*M. Amaresan*) இந்தியாவின் தமிழ்நாட்டைச் சேர்ந்த ஆரணி நகரில் வாழ்ந்து வரும் ஒரு தமிழ் எழுத்தாளராவார்.  
விளிம்புநிலை மக்களின் பொருளாதார மேம்பாடு, சமூக நிறுவனங்களை உருவாக்குதல், பெண்ணியம், நிலவுரிமை, நீர்வளம், சுற்றுச்சூழல், நுன்நிதியம், ஆகியனவற்றை மையமாக வைத்து எழுதி வருவதோடு புத்தசமய ஆய்வாளராகவும் அறியப்படுகிறார்.
# மா. அமரேசன்

## வாழ்க்கைக் குறிப்பு

### பிறப்பு

அமரேசன் திருவண்ணாமலை மாவட்டம் போளூர் வட்டத்திலுள்ள கரிக்காத்தூர் கிராமத்தில் 1968 ஆம் ஆண்டு சூலை மாதம் 15 ஆம் தேதியன்று பெ. மாசிலாமணி, ப. மனோன்மணி தம்பதியருக்கு மகனாகப் பிறந்தார். விவசாயக் குடும்பத்தைச் சேர்ந்த இவரது தந்தை ஓர் இராணுவ வீர்ராவார்.
# மா. அமரேசன்

## வாழ்க்கைக் குறிப்பு

### கல்வி

கரிக்காத்தூர், அரக்கோணம், ஆரணி என பல்வேறு ஊர்களில் தொடக்கக் கல்வியை முடித்த அமரேசன் சென்னை தண்டையார்ப்பேட்டையில் உயர்நிலைக் கல்வியை முடித்தார். அழகப்பா பல்கலைக்கழகத்தில் பொதுநிர்வாகத்தில் இளநிலைப் பட்டப்படிப்பும், முதுகலை சமூகவியல் பட்டத்தை சேலம் வினாயகாமிசன் பல்கலைக்கழகத்திலும், தமிழ் பல்கலைக்கழகத்தில் முதுநிலை சமூகப்பணி பட்டமும் பெற்றார்.
# மா. அமரேசன்

## வாழ்க்கைக் குறிப்பு

### தொழில்

1995 ஆம் ஆண்டு முதல் 2012 ஆம் ஆண்டு வரை தமிழகம் மற்றும் புதுச்சேரியில் உள்ள பல்வேறு உரிமைசார் தொண்டு மற்றும் நுண்நிதி நிறுவனங்களிலும் இவர் களப்பணியாளர் முதல் ஒருங்கிணைப்பாளர் வரையிலான பதவிகளில் பணிபுரிந்தார்.  
2013 ஆம் ஆண்டிலிருந்து 2016 ஆம் ஆண்டுவரை தமிழ்நாடு அரசாங்கத்தின் ஒப்பந்த
பணியாளராகவும், புதுவாழ்வுத் திட்டத்தில் உதவி திட்ட மேலாளராகவும் பணிசெய்தார். தற்போது பீகார் மாநிலத்தில் உள்ள பீகார் கிராமிய ஊரக கிராமிய ஊரக வாழ்வாதார மேம்பாட்டு சங்கத்தில் தமிழ்நாடு தன்னார்வ வள மையத்தின் ஒப்பந்த பணியாளராகப் பணிபுரிகிறார்.
# மா. அமரேசன்

## வாழ்க்கைக் குறிப்பு

### புத்தசமயப் பணி

தமிழகத்தில் பௌத்த கூட்டியக்கம் என்ற அமைப்பை உருவாக்கிய அமரேசன்
அதன் வழியாக தமிழகத்திலுள்ள பல பௌத்த அமைப்புகளோடு தொடர்பு கொண்டு சென்னை அடையாறிலுள்ள மணிமண்டபத்தில் 2016 ஆம் ஆண்டு அக்டோபர் மாதம் 16 அன்று பௌத்தம் ஏற்போம் என்ற ஒரு நிகழ்வை நடத்தினார். இதன்பின்னர் தமிழகத்தில் பல்வேறு இடங்களில் இந்நிகழ்வு தொடர்ந்து நடைபெற்று வருகிறது. அமரேசன் புத்த சமயக் கருத்துகளை பரப்புரை செய்வதோடு மகாமங்கலா என்ற புத்தசமய திருமண இணையதளத்தையும் நட்த்தி வருகிறார்.
# மா. அமரேசன்

## வாழ்க்கைக் குறிப்பு

### எழுதிய புத்தகங்கள்

மறுமலர்ச்சி இதழில் தொடங்கிய அமரேசனின் கட்டுரைப் பயணம் புதிய கோடங்கி, காக்கைச் சிறகினிலே, புதிய பார்வை, தமிழ்ச்செல்வி போன்ற இதழ்களிலும் தொடர்ந்தது.
அறம் பதிப்பகம் என்ற பெயரில் ஒரு பதிப்பகத்தையும் அமரேசன் நடத்தி வருகிறார்.  
1. நடுங்கும் நிலம் நடுங்கா மனம்
1. கண்ணுக்குப் புலப்படாத தண்ணீரும் புலப்படும் உண்மைகளும்
1. சுற்றுச்சூழலும் சாதியப் புனிதமும்
1. சேரி ரெண்டுபட்டால்
1. இளையராசாவின் இசைப்பாடல்களில் புத்த சமயக் கோட்பாடுகள்
1. ஆத்திசூடி மீள் வாசிப்பு
# இசுடெல்லர்டிரோன்

**இசுடெல்லர்டிரோன்** [Stellardrone] என்பது மின்னணு இசை வகையில் ஒன்றான சூழிசையை உருவாக்கும் எட்கராசு சாகேவிசியசு (Edgaras Žakevičius) என்ற இசையமைப்பாளரின் புனைபெயர். 1987ல் லிதுவேனியா நாட்டின் வில்னியசில் பிறந்த இவர் 2007லிருந்து இசையமைக்கத் தொடங்கினார்.
# இசுடெல்லர்டிரோன்

## இசை

கணினியிசைத் தொழில்நுட்பத்தைக் கொண்டு உருவாக்கப்படும் ரீசன், ஏபில்டன் லைவ், ஆடாசிட்டி உள்ளிட்ட மென்பொருள்களைப் பயன்படுத்தியே எட்கராசு இசை அமைக்கின்றார்; இசையில் முறையான பயிற்சி இல்லையெனினும் நீங்காத ஆர்வம் மட்டுமே தொடர்ந்து இவர் இசையை உருவாக்கக் காரணமாகின்றது. பிரையன் ஈனோ, கிளாசு இசுகூல்சு, பீட் நாம்லுக், ஜான் செர்ரீ ஆகியோரின் இசை மூலம் தன் இசையமைப்பிற்கான அகத்தூண்டலைப் பெறுவதாகக் குறிப்பிடுகின்றார்.  
பெரும்பாலானோரைச் சென்றடைவதற்காகவும் கலைநயம் பாராட்டும் சமூகத்தைப் பேணுவதற்காகவும் இசையை உருவாக்குவோருக்கும் கேட்போருக்கும் இடையே ஒருமித்த உணர்வை உருவாக்குவதற்காகவும் இவர் உருவாக்கும் இசைத் தொகுப்புகளை கட்டணமின்றியே வெளியிடுகின்றார்.
# ராசாவே உன்னெ நம்பி

**ராசாவே உன்னெ நம்பி** (*Raasave Unnai Nambi*) என்பது 1988ஆம் ஆண்டு வெளியான இந்திய தமிழ் திரைப்படம் ஆகும். டி. கே. போஸ் இயக்கிய இப்படத்தை ராஜ்கிரண் தயாரித்துள்ளார். இப்படத்தில் ராமராஜன், ரேகா, பூர்ணம் விஸ்வநாதன், சரிதா ஆகியோர் நடித்தனர். இப்படத்திற்கு இளையராஜா இசையமைத்தார்.  
இந்த படம் 100 நாட்கள் ஓடியது.
# ராசாவே உன்னெ நம்பி

## கதை

மாலதி ( சரிதா ) ஒரு சிறிய ஊரில் பணிபுரிய வந்த ஒரு புதிய ஆசிரியை. அவர் பள்ளியின் மற்றொரு ஆசிரியரான இராஜா (ராமராஜன்) என்பவருக்கு சொந்தமான வீட்டில் தங்கி உள்ளார். இராஜாவின் அண்ணன் ஒரு இராணுவ அதிகாரி, எல்லோரும் அவரை பட்டாளத்தான் ( ராதா ரவி ) என்று அழைக்கிறார்கள். அவர் ஊரில் நன்கு மதிக்கப்படுபவர், ஒழுக்கக்கேடான எந்த செயலையும் கண்டிப்பவர். ஊரில் கள்ளச்சாராயம் காய்ச்சுபவரான வாசு ( மலேசியா வாசுதேவன் ) மீது பட்டாளத்தான் வெறுப்பு கொண்டுள்ளான். வாசுவின் தங்கை ரஞ்சித ( ரேகா ) இராஜாவுடன் கல்லூரியில் ஒன்றாக படித்து வருகிறாள். இருவரும் காதலிக்கிறார்கள், ஆனால் இவர்களின் அண்ணன்களின் மோதல்களால் ஏற்பட்ட தவறான புரிதல்களால் பிரிந்துவிடுகின்றனர். இராஜா மாலதிக்கும், பட்டாளத்தனுக்கும் திருமணம் செய்விக்க ஏற்பாடு செய்கிறான், இருவரும் ஒன்றாக மிகவும் மகிழ்ச்சியாக இருக்கின்றனர். சிறுவயதில் ஓடிப்போன ரஞ்சிதாவின் மற்றொரு சகோதரர் அருணாசலம் (இளவரசன்), பட்டாளத்தன் மீண்டும் பணிக்கு சென்ற சமயத்தில் ஊருக்குத் திரும்புகிறார். அருணாச்சலம் ஊருக்கு வருவதற்கு முன்பே அவனை மாலதி அறிந்திருந்தாள், அவர்களின் முந்தைய உறவு குடும்பத்திற்குள் பிரச்சினைகளை உண்டாக்குகிறது. மாலதி கர்ப்பமாக இருப்பது தெரிந்ததும் சிக்கல்கள் அதிகரிக்கின்றன. பட்டாளத்தான் ஊருக்குத் திரும்பும்போது குடும்பதிற்குள்ளான பிரச்சனைகள் ஒரு முக்கியமான கட்டத்தை அடைகின்றன.
# ராசாவே உன்னெ நம்பி

## நடிகர்கள்

- ராமராஜன் ராஜா
- ரேகா ரஞ்சிதம்
- சரிதா மாலதி
- ராதாரவி பட்டாளத்தான்
- பூர்ணம் விஸ்வநாதன் மருத்துவர்
- மலேசியா வாசுதேவன் வாசு அல்லது கே.டி.
- கல்லாப்பெட்டி சிங்காரம்
- செந்தில் அழகேசன்
- கோவை சரளா மைனாவதி
- இளவரசன் அருணாசலம்
- சூர்யகாந்த்
- எஸ். எஸ். சந்திரன்
- டிஸ்கோ சாந்தி
- உசிலைமணி வீம்பு வீரசாமி
# ராசாவே உன்னெ நம்பி

## ஒலிப்பதிவு

இப்படத்திற்கு இளையராஜா இசையமைத்தார்.
| 1 | "காலை நேர ராகமே" | சித்ரா | கங்கை அமரன் | 04: 09 |
| --- | --- | --- | --- | --- |
| 2 | "ராசாத்தி மனசுல" | பி. சுசீலா, மனோ | இளையராஜா | 05: 10 |
| 3 | "ராசாத்தி மனசுல" (சோகம்) | பி. சுசீலா | 05:13 |  |
| 3 | "கம்மா கரையோரம்" | மலேசியா வாசுதேவன், கே. எஸ். சித்ரா | கங்கை அமரன் | 04:22 |
| 5 | "மயிலாட்டம் பாத்துப்புட்டு" | மலேசியா வாசுதேவன், கங்கை அமரன் | 04:35 |  |
| 6 | "சீதைக்கொரு" | மனோ | 04:48 | } |
# ராசாவே உன்னெ நம்பி

## வரவேற்பு

*இந்தியன் எக்ஸ்பிரஸ்* எழுதிய விமர்சனத்தில் "கண்கவர் கிராமப்புறக் காட்சிகள், இளையராஜாவின் இசையும், பாடல்களும் படத்தின் நடையும், அதன் விதமும் அம்மன் கோயில் கிழக்காலே, வைதேகி காத்திருந்தாள் போன்ற படங்களை உங்களுக்கு நினைவூட்டும். கதையானது பல தசாப்தம் பழையது " என்றது. 1989 சினிமா எக்ஸ்பிரஸ் விருதுகளில் சிறந்த பெண் பின்னணி பாடகியாக இப்பட்டத்தில் பாடிய சுசீலா தேர்ந்தெடுக்கபட்டார்.
# பிரியா (நடிகை)

**கற்பகவல்லி** (பிறப்பு 21 மார்ச் 1970) **பிரியா** என்ற திரைப் பெயரால் நன்கு அறியப்பட்டவர் ஓர் இந்திய திரைப்பட நடிகை ஆவார். இவர் குறிப்பாக தென்னிந்திய திரைப்படங்களில் பணியாற்றியவர். 1980 மற்றும் 1990 களில் மலையாள படங்களில் ஒரு முன்னணி நடிகையாக இருந்தவர். இவர் இப்போது தமிழ் தொலைக்காட்சித் தொடர்களில் எதிர்மறை வேடங்களில் நடித்துவருகிறார்.
# பிரியா (நடிகை)

## பின்னணி

பிரியா தமிழ்நாட்டின் தேனாம்பேட்டையைச் சேர்ந்தவர். 1986 ஆம் ஆண்டில் மலையாளத் திரைப்படமான *நின்னிஷ்டம் என்னிஷ்டம்* படத்தில் நடித்ததற்காக அறியப்பட்டார். மலையாளத் திரைப்படங்களின் ஒளிப்பதிவாளராக இருந்த டேவிட் என்பவரை மணந்தார். தம்பதியருக்கு பிரின்ஸ் என்ற மகனும், ஐஸ்வர்யா என்ற மகளும் உள்ளனர்.
# பிரியா (நடிகை)

## பகுதி திரைப்படவியல்

### தமிழ்

- *நாலு பேருக்கு நன்றி* (1983) அங்கீகரிக்கப்படாத பாத்திரத்தில்
- *பொழுது விடிஞ்சாச்சு* (1984) நடனமாடுபவராக
- *சின்ன வீடு* (1985)
- *உனக்காக ஒரு ரோஜா* (1985)
- *சொல்ல துடிக்குது மனசு* (1988) ஜெயா / தேன்மொழி
- *குங்குமக்கோடு* (1988)
- *நியாயத் தராசு* (1989)
- *வேலை கிடைச்சுடுச்சு* (1990)
- *நல்ல காலம் பொறந்தாச்சு* (1990) ரோசி
- *ஞான பறவை* (1991)
- *பதவிப் பிரமாணம்* (1994)
- *பம்பாய்* (1995)
- *திருப்பம்* (2007) வேல்முருகனின் தாய்
- *தீ நகர்* (2007)
- *திருத்தம்* (2007) வேலுமுருகனின் தாய்
- *அஞ்சாதே* (2008) சத்தியாவின் தாய்
- *தொடக்கம்* (2008)
- *மாயாண்டி குடும்பத்தார்* அழகம்மா (2009)
- *நம்ம கிராமம்* (2014)
- *மொட்ட சிவா கெட்ட சிவா* (2017)
# பிரியா (நடிகை)

## தொலைக்காட்சி

| 2003–2005 | ஆடுகிறான் கண்ணன் | சன் தொலைக்காட்சி | தமிழ் |  |
| --- | --- | --- | --- | --- |
| 2005–2006 | தவம் |  |  |  |
| செல்வி |  |  |  |  |
| தீர்க சுமங்கலி |  |  |  |  |
| 2005–2007 | நிம்மதி |  |  |  |
| 2007–2008 | செல்லமடி நீ எனக்கு |  |  |  |
| 2007–2009 | வசந்தம் |  |  |  |
| 2007–2010 | மகள் | மாதவி |  |  |
| 2007–2013 | திருமதி செல்வம் | சிந்தாமணி |  |  |
| 2008–2010 | புவனேஸ்வரி |  |  |  |
| 2009–2010 | கருணமஞ்சரி | ராஜ் தொலைக்காட்சி |  |  |
| 2009 | எங்கே பிராமணன் | ஜெயா தொலைக்காட்சி |  |  |
| 2010 | அபிராமி | கலைஞர் தொலைக்காட்சி |  |  |
| 2010–2012 | சுந்தரகாண்டா | ஜெமினி தொலைக்காட்சி | தெலுங்கு | தமிழில்
அசோகவனம் (பாலிமர் தொலைக்காட்சி) |
| 2012–2014 | வள்ளி | சன் தொலைக்காட்சி | தமிழ் | Lakshmi |
| பைரவி ஆவிகளுக்குப் பிரியமானவள் | பைரவியின் தாய் |  |  |  |
| 2013 | பரசுராம் | ஏஷ்யாநெட் | மலையாளம் | காஞ்சனா |
| 2013-2014 | பாசமலர் | சன் தொலைக்காட்சி | தமிழ் | Pari's mother |
| 2014–2017 | வம்சம் | வசந்தா |  |  |
| 2014 | செலிபிரட்டி கிச்சன் | புதுயுகம் தொலைக்காட்சி | விருந்தினர் |  |
| 2016 | பகல் நிலவு | விஜய் தொலைக்காட்சி | வடிவு |  |
| 2016-2017 | அருந்ததி | ராஜ் தொலைக்காட்சி | அம்பிகா |  |
| 2017 | மகாலட்சுமி | சன் தொலைக்காட்சி | ஜானகி |  |
| 2017–2019 | சின்னத் தம்பி | விஜய் தொலைக்காட்சி | காஞ்சனா |  |
| 2017–2018 & 2020 | பூவே பூச்சூடவா | ஜீ தமிழ் | சுஜாதா |  |
| 2018–2019 | கல்யாணப்பரிசு 2 | சன் தொலைக்காட்சி | கற்பகம் |  |
| 2019 | தாழம்பூ | விஜய் தொலைக்காட்சி | பத்ரனின் தாய் |  |
| 2019–2020 | இரட்டை ரோஜா | ஜீ தமிழ் | கவிதா |  |
| 2020 | அரண்மனை கிளி | விஜய் தொலைக்காட்சி | பழங்குடியினரின் தலைவி |  |
| 2020 | தமிழ்ச்செல்வி | சன் தொலைக்காட்சி | இராஜேஸ்வரி |  |
| 2020–Present | பாக்கியலட்சுமி | விஜய் தொலைக்காட்சி | கற்பகம் |  |
| 2020 | மகராசி | சன் தொலைக்காட்சி | மீனாட்சி |  |
| 2021 | ரோஜா | சன் தொலைக்காட்சி | தேவி | } |
# தொனால்டு ரே விஃப்

**தொனால்டு ரே விஃப்** (*Donald Ray Wiff*) அமெரிக்காவைச் சேர்ந்த ஒர் இயற்பியலாளராவார். ஓகையோ மாநிலத்திலுள்ள கெண்ட்டு மாநில பல்கலைக்கழகத்தைச் சேர்ந்த இவர் அமெரிக்க இயற்பியல் கழகத்தில் உறுப்பினர் தகுதியைப் பெற்றார். 1999 ஆம் ஆண்டில் தொழில்துறை மற்றும் பயன்பாட்டு இயற்பியல் தொடர்பான மன்றத்தால் பரிந்துரைக்கப்பட்ட காரணத்தால் தொனால்டுவிற்கு இத்தகுதி கிடைத்தது. பலபடி மூலக்கூற்று எடையில் கணித ரீதியாக சரியான அமைவற்ற சிக்கல்களைத் தீர்த்தல் மற்றும் எந்திரவியல் தளர்வு நேரப் பகிர்வு செயல்பாடுகள் மற்றும் மூலக்கூறுகள் உள்ளிட்ட பலபடி தொடர்பான ஆய்வுகளை இவர் மேற்கொண்டார்.
# இரூட் விளைவு

**இரூட் விளைவு** (*Root effect*) என்பது மீன்களின் குருதிவளிக்காவியில் நிகழும் ஓர் உடலியல் நிகழ்வு ஆகும். இதன் கண்டுபிடிப்பாளரான ஆர். டபிள்யூ. இரூட் பெயரில் இந்த விளைவு அழைக்கப்படுகிறது. நேர்மின்னி அல்லது கார்பனீராக்சைடு செறிவு அதிகரிக்கும் போது (குறைந்த காரகாடித்தன்மைச் சுட்டெண்) குருதிவளிகாவியின் தொடர்பும் ஆக்சிசனை எடுத்துச்செல்லும் திறனும் குறைகிறது. இரூட் விளைவு போர் விளைவிலிருந்து வேறுபடுகிறது. போர் விளைவில் ஆக்சிசனுடனான தொடர்பு மட்டுமே குறைகிறது. ஆனால் இரூட் விளைவில் குறைந்த காரகாடித் தன்மையில் குருதிவளிக்காவியின் ஒத்துழைப்பு இழப்பைக் காட்டுகின்றன. இதன் விளைவாக Hb-O<sub>2</sub> விலகல் வளைவு வலதுபுறம் மட்டுமல்லாமல் கீழ்நோக்கி மாற்றப்படுகிறது. குறைந்த காரகாடியில், இரூட் விளைவைக் காட்டும் குருதிவளிக்காவி 20kPa வரை ஆக்சிசன் இழுவிசை இருந்தபோதிலும் முழுமையாக ஆக்சிசனேற்றப்படாது. இந்த விளைவு மீனில் உயர் ஆக்சிசன் சரிமானத்திற்கு எதிராக ஆக்சிசனை நீந்து பைகளில் இறக்கம் செய்ய குருதிவளிக்காவி அனுமதிக்கிறது. இந்த விளைவானது விழிநடுப்படலத்தில் குறிப்பிடப்பட்டிருந்தது. விழித்திரையில் குருதிக்குழல் வலைப்பின்னல் ஆக்சிசனை செலுத்துகின்றது. உரூட் விளைவு இல்லாதிருந்தால், விழித்திரை ஆக்சிச்னை தமனி இரத்தத்திலிருந்து நேரடியாகச் சிரை இரத்தத்திற்கு மாற்றும், இதனால் ஆக்சிசன் செறிவுக்குச் செயல்திறன் குறைவுடையதாக மாறும். அமில தகைவின் போது சிவப்பு தசைக்கு அதிக ஆக்சிசனை வழங்குவதில் நாட்ட இழப்பு காரணமாகிறது என்று அனுமானிக்கப்படுகிறது.
# மக்கள் வசிக்காத தீவுகளின் பட்டியல்

**மக்கள் வசிக்காத தீவுகள்** உலகம் முழுவதும் பல இடங்களில் உள்ளன. மனிதர்கள் முன்னர் குடியேறாத பகுதிகளுக்குக் குடிபெயர்ந்தாலும், முன்னர் வசித்த பகுதிகளிலிருந்து வெளியேறும்போது இந்தப் பட்டியல் ஆண்டுதோறும் மாறுகிறது.
# மக்கள் வசிக்காத தீவுகளின் பட்டியல்

## பட்டியல்

ஒரு குழுவாக, குடியேறாத இடங்களின் பட்டியல் "ஒன்றுமில்லாதது" என்று அழைக்கப்படுகிறது. இது ஒரு சிறப்புப் புவியியல் சொல், அதாவது உலகின் மக்கள் வசிக்காத பகுதி ஆகும் (*List of uninhabited regions*).  
- அனைத்து அந்தாட்டிக்கா தீவுகள்
- வடக்கு சைபீரியாவின் பெரும்பகுதி
- ஆன்டிபோட்ஸ் தீவுகள்
- அனைத்து அத்திலாந்திக்கு பெருங்கடல் தீவுகள்
- ஆஷ்மோர் மற்றும் கார்டியர் தீவுகள்
- பஜோ நியூவோ வங்கி
- பேக்கர் தீவு
- பந்தின் பிரமிட்
- பாலேனி தீவுகள்
- நுனாவூட்டின் பெரும்பகுதி
- பெரிய மேஜர் கே
- பிரேசிலின் உட்புறத்தின் பெரும்பகுதி
- போவெட் தீவு
- கரோலின் தீவு
- கிளிப்பர்டன் தீவு
- டெவன் தீவு
- யானை தீவு
- எலோபி சிக்கோ
- எர்ன்ஸ்ட் துல்மான் தீவு
- ஃபியார்ட்லேண்டின் பெரும்பகுதி, நியூசிலாந்து
- கிரீன்லாந்தின் உள்நாட்டில் பெரும்பகுதி
- கோஃப் தீவு
- ஹான்ஸ் தீவு
- ஹார்மில்
- ஹாஷிமா தீவு
- ஹட்டு
- ஏர்ட் தீவும் மெக்டொனால்ட் தீவும்
- ஐசுலாந்தின் பெரும்பகுதி, குறிப்பாக அதன் மலைப்பகுதிகள்
- இமயமலையின் மேல் அல்பைன் மண்டலம் மற்றும் நிவால் மண்டலம் (மற்றும் பிற உயரமான மலைகள்).
- ஹவுலாந்து தீவு
- கெய்மாதா கிராண்டி தீவு
- இனிஷார்க்
- ஜாகோ தீவு
- ஜார்விஸ் தீவு
- ஜாங் பாத்து
- கஹூலவே தீவு
- கெர்குலன் தீவுகள்
- கிங்மன் பாறை
- மோபோரோக்கு
- மின்குவியர்ஸ் மற்றும் எக்ரஹஸ்
- மெல்வில் தீவு
- மோனோமாய் தீவு
- பெரேஜில் தீவு
- இளவரசர் எட்வர்ட் தீவுகள்
- வடகிழக்கு நெவாடாவின் பெரும்பகுதி
- நவாசா தீவு
- நோமன்ஸ் நிலம்
- தூர வட கனடாவில் அதிகம்
- வடக்கு பிரிட்டிசு கொலம்பியாவின் பெரும்பகுதி
- வடக்கு ஒன்ராறியோவின் பெரும்பகுதி
- பாரசெல் தீவுகள்
- பல்மைரா பவளத்தீவு
- ரெடோண்டா
- சுற்று தீவு
- தெற்கு ஓர்க்னி தீவுகள்
- தென்சீனக் கடல் தீவுகள் அனைத்தும்
- ஸ்ப்ராட்லி தீவுகள்
- ஸ்டிர்லிங் தீவு
- வடக்கு சைபீரியாவின் பெரும்பகுதி
- இந்தியா, பாக்கித்தான், மற்றும் பூட்டானில் உள்ள சிவாலிக் மலை (வெளிப்புற இமயமலை அடிவாரங்கள்) மற்றும் சுற்றியுள்ள வண்டல் விசிறி<nowiki/>பாபர் , உள்ளூர் மலேரியா மற்றும் வறட்சி மண் காரணமாக இருக்கலாம்.
- செயின்ட் கில்டா
- டெட்டபரே தீவு
- திபெத்தின் மேல் அல்பைன் மண்டலம் மற்றும் நிவால் மண்டலம் .
- தினாகுலா
# விஜய் பாபு

**விஜய் பாபு** என்பவர் ஒரு இந்திய திரைப்பட நடிகர், தயாரிப்பாளர் ஆவார். இவர் முதன்மையாக தமிழ், தெலுங்குத் திரைப்படங்களில் பணிபுரிகிறார். ஆந்திரப் பிரதேசம், காளத்தியில் பிறந்த இவர் 80 களின் முற்பகுதியில் மிகவும் சுறுசுறுப்பாக திரைப்படங்களில் இயங்கிவந்தார். பின்னர் தொலைக்காட்சி தொடர்களில் நடிக்கத் தொடங்கினார். இவரது மகன் ரமணாவும் தமிழ்த் திரைப்படங்களில் நடித்துவரும் ஒரு நடிகர் ஆவார்.  
இவர் நடித்த பிரபலமான படங்களில் *ஒரு வீடு ஒரு உலகம்*, *ஒரு விடுகதை ஒரு தொடர்கதை,* *படிக்காதவன்* ஆகியவை அடங்கும். 1991 ஆம் ஆண்டில், ஸ்ரீசக்தி பிலிம்ஸ் காம்பைன்ஸ் என்ற பதாகையில் ஈஸ்வரி என்ற திரைப்படத்தைத் தயாரித்தார். அதில் ஆனந்த் பாபு, கௌதமி ஆகியோர் முன்னணி பாத்திரத்தில் நடித்தனர்.
# விஜய் பாபு

## திரைப்படவியல்

- *இது முழுமையற்ற பட்டியலாகும், நீங்கள் இந்த பட்டியலை விரிவாக்கலாம்*
# விஜய் பாபு

## திரைப்படவியல்

### தமிழ்

- *ஒரு வீடு ஒரு உலகம்* - 1978 (அறிமுகம்)
- *ஒரு விடுகதை ஒரு தொடர்கதை* - 1979
- *ஒரு கோயில் இரு தீபங்கள்* - 1979
- *ஸ்ரீ தேவி* - 1980
- *குமரி பெண்ணின் உள்ளத்திலே* - 1980
- *மாதவி வந்தாள்* - 1980
- *பருவத்தின் வாசலிலே* - 1980
- *மீனாட்சி* - 1980
- *முயலுக்கு மூணு கால்* - 1980
- *ருசி கண்ட பூனை* - 1980
- *பௌர்ணமி நிலவில்* - 1980
- *எங்கள் வாத்தியார்* - 1980 ரகுநாத்
- *வேலி தாண்டிய வெள்ளாடு* - 1980
- *கடவுளின் தீர்ப்பு* - 1981
- *மீண்டும் சந்திப்போம்* - 1981
- *எங்கம்மா மகாராணி* - 1981
- *தரையில் வாழும் மீன்கள்* - 1981
- *காலம் ஒரு நாள் மாறும்* - 1981
- *துணைவி* - 1982
- *கசப்பும் இனிப்பும்* - 1983
- *படிக்காதவன்* - 1985
- *அக்னி தீர்த்தம்* - 1990
- *ஆரத்தி எடுங்கடி* - 1990
- *திருத்தம்* - 2007
- *உத்தமபுத்திரன்* - 2010
- *சக்ரா* - 2021
# விஜய் பாபு

## திரைப்படவியல்

### மலையாளம்

- *அனுபல்லவி* - 1979
# விஜய் பாபு

## தொலைக்காட்சி

- 2002-2003 வரம் (சன் தொலைக்காட்சி)
- 2005-2006 *ஆனந்தம்* ( சன் தொலைக்காட்சி)
- 2012-2013 ஆஹா (விஜய் தொலைக்காட்சி)
# இரவிக்குமார் (நடிகர்)

**இரவிக்குமார் மேனன்** (*Ravikumar Menon*, 1953/1954 – 4 ஏப்ரல் 2025) இந்தியத் திரைப்பட, தொலைக்காட்சி நடிகர் ஆவார். இவர் மலையாளம், தமிழ்த் திரைப்படங்களிலும், தொலைக்காட்சித் தொடர்களிலும் நடித்துள்ளார். நூற்றிற்கும் மேற்பட்ட தென்னிந்தியத் திரைப்படங்களில் நடித்துள்ளார். 1970-களில் இவர் பல படங்களில் கதாநாயகனாக நடித்துள்ளார். *உல்லாச யாத்திரா* (1975) என்ற மலையாளத் திரைப்படத்தில் அறிமுகமானார்.
# இரவிக்குமார் (நடிகர்)

## வாழ்க்கைக் குறிப்பு

இரவிக்குமார் கேரளம், திருச்சூரில் பிறந்தவர். 2025 ஏப்பிரல் 4 அன்று அவர் நுரையீரல் புற்றுநோயால் இறந்தார்.
# இரவிக்குமார் (நடிகர்)

## திரைப்படவியல்

### தமிழ்த் திரைப்படங்கள்

- *சுவாதி நட்சத்திரம்* (1974)
- *அவர்கள்* (1977)
- *அவளின் இரவுகள்* (1978)
- *அலாவுதீனும் அற்புத விளக்கும்* (1979)
- *பகலில் ஒரு இரவு* (1979)
- *ஆனந்த ராகம்* (1982)
- *கண்ணோடு கண்* (1983)
- *மலபார் போலீஸ்* (1999)
- *பொண்ணு வீட்டுக்காரன்* (1999)
- *ரோஜாவனம்* (1999)
- *வண்ணத் தமிழ்ப்பாட்டு* (2000)
- *ரிஷி* (2001)
- *யூத்* (2002)
- *மாறன்* (2002)
- *ரமணா* (2002)
- *லேசா லேசா* (2003)
- *விசில்* (2003)
- *ஒரு கல்லூரியின் கதை* (2005)
- *குண்டக்க மண்டக்க* (2005)
- *ஜூன் ஆர்* (2006)
- *சிவாஜி* (2007)
- *வியாபாரி* (2007)
- *என் உயிரினும் மேலான* (2007)
- *வீட்ல விசேஷம்* (2022)
# இரவிக்குமார் (நடிகர்)

## தொலைக்காட்சி

| 1997 | *இயந்திரப் பறவை* | திரு. எஸ். பி. எஸ் | ராஜ் தொலைக்காட்சி | தமிழ் |
| --- | --- | --- | --- | --- |
| 1999-2000 | *ஜன்னல்: மரபுக் கவிதைகள்* | நெல்லை அப்பன் | சன் தொலைக்காட்சி |  |
| 2000-2001 | சித்தி | ஈஸ்வரபாண்டியன் / அன்புச்சேரன் |  |  |
| 2005-2006 | செல்வி | செல்வியின் தந்தை |  |  |
| 2007-2008 | அரசி |  |  |  |
| 2008 | கஸ்தூரி |  |  |  |
| 2009 | *இதயம்* | கங்காதரன் |  |  |
| 2009–2013 | செல்லமே | ஆவுடையப்பன் |  |  |
| 2011 | *மஞ்சள் மகிமை* | கலைஞர் தொலைக்காட்சி |  |  |
| 2011 | அக்னிபுத்ரி | ஏஷ்யாநெட் | மலையாளம் |  |
| 2012 | சந்திரலேகா | சகாவு | ஏஷ்யாநெட் | மலையாளம் |
| 2013–2018 | வாணி ராணி | மாணிக்கம் | சன் தொலைக்காட்சி | தமிழ் |
| 2014–2016 | *என் இனிய தோழியே* | ராஜ் தொலைக்காட்சி |  |  |
| 2019–2020 | *சாக்லேட்* | பரேஸ்வரம் | சூர்யா தொலைக்காட்சி | மலையாளம் |
| 2019 | *அய்யப்ப சரணம்* | முனி | அம்ருதா தொலைக்காட்சி |  |
| 2019 | *அரண்மனை கிளி* | சித்தர் | விஜய் தொலைக்காட்சி | தமிழ் |
| 2019–2020 | *சாக்லேட்* | நாராயணன் | சன் தொலைக்காட்சி |  |
| 2020- | *குடதாயி* | பிளவர்ஸ் தொலைக்காட்சி | மலையாளம் | } |
# நிறமி

, பச்சை, நீலம் ஆகிய அலைநீளங்களைக் கொண்ட ஒளியானது படிகின்ற பொழுது, சிவப்பும் பச்சையும் உறியப்பட்டு நீலம் வெளிப்படுகிறது. படிந்த பொருள் நீலநிறம் காட்டுகிறது.]]
வண்ணங்களை வெளிப்படுத்தும் நீரில் கரையாத எந்த ஒரு பொருளும் பொதுவாக **நிறமி** (*pigment *) என்று அழைக்கப்படுகிறது. நிறமிகள் கனிமச் சேர்மங்களின் பால் வைக்கப்படுகிறது.
# நிறமி

## பண்புகள்

ஒரு பொருளில் உள்ள மூலக்கூறுகளின் பிணைப்பிற்கு ஏற்ப அதன் மேல் படியும் ஒளியின் அலைநீளங்கள் உறியப்படுகின்றன. அப்படி உறிந்தது போக மிச்சம் இருக்கும் அலைநீளங்கள் கற்றையாக வெளிப்படுகின்ற பொழுது, அவை நிறம் அல்லது *வண்ணம்* எனப்படுகிறது.  
மூல ஒளியின் தன்மைக்கு ஏற்ப அலைநீளக் கற்றை மாறுபடுகிறது. கதிரவனில் இருந்து பெறப்படும் வெள்ளை ஒளி சீரான அலைநீளக் கற்றையைக் கொண்டிருப்பதால், பல்வேறு வண்ணங்கள் வெளிப்படுகின்றன.
# பரிச்சா அணை

**பரிச்சா அணை** (*Parichha Dam*), பரிச்சா நகரத்திற்கு அருகிலுள்ள பேட்வா ஆற்றில் கட்டப்பட்டுள்ளது. இது உத்தரப்பிரதேசம் ஜான்சியிலிருந்து சுமார் 25 கி.மீ. தொலைவில் ஜான்சி - கான்பூர் தேசிய நெடுஞ்சாலை 25இல் அமைந்துள்ளது. இந்த நீர்த்தேக்கத்தை பரிச்சா வெப்ப மின் நிலையம் மின்சார உற்பத்திக்குப் பயன்படுத்துகிறது. ஜான்சியிலிருந்து 34 கி.மீ. தூரத்தில் உள்ள நோட்காட் பாலம் வரை செல்லும் நீர்த்தேக்கத்தின் நீர்- நீர் விளையாட்டுகளுக்குப் பிரபலமானது.
# சந்திர நந்தினி

***சந்திர நந்தினி*** என்பது விஜய் தொலைக்காட்சி<nowiki/>யில் ஒளிப்பரப்பு செய்யப்பட்ட வரலாற்று கற்பனை நாடக தொலைக்காட்சித் தொடராகும். இது ஸ்டார் பிளஸ் என்ற தொலைக்காட்சியில் 10 அக்டோபர் 2016 முதல் 10 நவம்பர் 2017 வரை ஒளிப்பரப்பு செய்யப்பட்ட இந்தி மொழி தொடரின் தமிழ் மொழிமாற்றுத் தொடர் ஆகும். இதை பாலாஜி டெலிஃபில்ம்ஸ் என்ற பதாகையின் கீழ் ஏக்தா கபூர் தயாரித்து வருகிறார், இதை ரஞ்சன் குமார் சிங் இயக்குகிறார். இராஜாட் டோக்காஸ் சந்திரகுப்த மவுரியா என்ற கதாபாத்திரத்திலும் மற்றும் ஸ்வேதா பாசு பிரசாத் நந்தினி இளவரசி என்ற கதாபாத்திரத்திலும் நடித்திருந்தனர். இது சந்திரகுப்த மவுரியா வாழ்க்கையை அடிப்படையாகக் கொண்டு உருவாக்கப்பட்டது.
# சந்திர நந்தினி

## சுருக்கம்

இந்திய துணைக் கண்டத்தை ஒன்றிணைப்பதில் பெயர் பெற்ற ஒரு சிறந்த போர்வீரரும் ஆட்சியாளருமான மவுரியப் பேரரசின் நிறுவனர் சந்திரகுப்த மவுரியாவைப் பற்றிய கதை இது. இருப்பினும், இந்த நிகழ்ச்சி நந்தினி என்ற இளவரசியுடன் அவரது காதல் கதையை மையமாகக் கொண்டுள்ளது. சந்திரகுப்த மவுரியா மற்றும் நந்தினி பற்றி இந்திய தாய் குரல் கொடுத்ததன் மூலம் நிகழ்ச்சி தொடங்குகிறது. உள்ளூர் மன்னரான சூர்யகுப்த மவுரியா தனது கர்ப்பிணி மனைவி மூராவுடன் நாட்டை ஆளுகிறார். ஒரு பண்டிகைக்கு மகதத்திலிருந்து அழைப்பு வருகிறது. அவர்கள் அங்கு செல்லும் போது, மகத ராணி அவந்திகா நந்தா என்ற முடிதிருத்தும் நபரை நேசிக்கிறார். இதன் மூலம் தனது கணவரை ஏமாற்றுகிறார். சூர்யகுப்தர் அதைக் கண்டதும் நந்தா, மகத மன்னனைக் கொல்கிறார். பின்னர், நந்தா சூர்யகுப்தரையும் கொன்றுவிடுகிறார். ஆனால் சூர்யகுப்தர் மூராவை காப்பாற்றுகிறார். அவள் ஒரு பையனைப் பெற்றெடுக்கிறாள். மூரா தனது மகனை ஒரு கால்நடை தொழுவத்தில் மறைத்து வைக்கிறாள். ஆனால் அவள் நந்தாவால் கைது செய்யப்படுகிறாள். கனிகா என்ற பெண் கால்நடை தொழுவத்தில் மூராவின் மகனைக் கண்டுபிடித்து அவனை சந்திரா என்று பெயரிட்டு அவனது உண்மையான அடையாளத்தை அறியாமல் தத்தெடுக்கிறாள்.
# சந்திர நந்தினி

## சுருக்கம்

### 8 ஆண்டுகளுக்குப் பிறகு

சந்திரா வளர்ந்து தனது வளர்ப்பு பெற்றோருடன் வாழ்கிறார். மூரா தனது மகனைப் பற்றி எதுவும் தெரியாமல் நந்தாவின் சிறையில் இருக்கிறாள். தன் மகன் நந்தாவைக் கொன்றுவிடுவான் என்று சபதம் செய்கிறாள். நந்தா மற்றும் அவந்திகாவுக்கு 9 மகன்களுக்குப் பிறகு நந்தினி என்ற மகள் இருந்தாள். இதற்கிடையில், கனிகா தனது கணவனால் அவதிப்படுவதால் சந்திரா வீட்டை விட்டு வெளியேறுகிறார். சந்திரா மகத நாட்டிற்கு வருகிறான் அங்கு சாணக்யா என்ற ஆசிரியரை சந்திக்கிறான். சாணக்யா நந்தாவிடமிருந்து மகதத்தை காப்பாற்ற முயற்சிக்கிறார். சாணக்யா சந்திராவின் திறமைகளைப் பார்த்து, மகதத்தைக் காப்பாற்றக்கூடிய வருங்கால ராஜா சந்திரா என்பதை புரிந்துகொள்கிறார். பின்னர், அவர் சந்திராவை தன்னுடன் வைத்து கலைகளை கற்பிக்கிறார்.
# சந்திர நந்தினி

## சுருக்கம்

### 9 ஆண்டுகளுக்குப் பிறகு

இப்போது, சந்திரா வளர்ந்து, சாணக்ய முன்னிலையில் மற்ற மாணவர்களை விட திறமையானவனாக மாறுகிறான். நந்தாவின் மகள் நந்தினியும் வளர்ந்து திருமணத்திற்கு தயாராக உள்ளாள். ஆனால் அந்த திருமணம் ரத்து செய்யப்பட்டு, தனது தாயையும் ராஜ்யத்தையும் காப்பாற்ற நந்தினி சந்திராவை மணக்கிறாள். இறுதியில், சந்திரனுக்கும் நந்தினிக்கும் இடையே காதல் வளர்கிறது. ஆனால் மலாயகுட்டு மற்றும் ஹெலினா ஆகியோரால் பல பிரச்சினைகள் உருவாகின்றன. இந்த நேரத்தில், நந்தினியின் இரட்டை சகோதரி ரூபா சாயாவை கொல்ல முயற்சிக்கிறாள். துர்தாரா அவள் அதைச் செய்வதைப் பார்க்கிறாள், நந்தினியின் இரட்டை சகோதரியைப் பற்றி அவர்களுக்குத் தெரியாததால், அவர்கள் அதற்கு நந்தினியைக் குறை கூறுகிறார்கள். ரூபாவை அம்பலப்படுத்தும் போது, நந்தினியும் சந்திராவும் மீண்டும் திருமணம் செய்து கொண்டனர். சந்திரனும் சாணக்யாவும் நந்தாவைப் பிடிக்க ரூபாவைப் பயன்படுத்துகிறார்கள். ஆனால், நந்தினியை ரூபா என்று தவறாக நினைத்து நந்தா குத்துகிறார். சந்திர நந்தினியைக் காப்பாற்றுகிறான். ஆனால் ரூபா கொல்லப்படுகிறாள். சந்திராவுக்கும் நந்தினிக்கும் இடையிலான நெருங்கிய உறவைக் கண்டு சாணக்யா கலங்குகிறார். துர்தாரா இப்போது 7 மாத கர்ப்பமாக இருக்கிறார் மற்றும் செய்த தவறுக்கு நந்தினியிடம் மன்னிப்பு கேட்கிறாள். சந்திராவும் நந்தினியும் நெருங்கிப் பழக முயற்சிக்கிறார்கள். நந்தா மற்றும் செலூகஸ் I நிகேட்டர் இருவருக்கும் எதிராக போருக்குத் தயாராக வேண்டும் என்றும் அவர்கள் நம்மை ஒன்றாகத் தாக்க திட்டமிட்டுள்ளனர் என்று கூறி சாணக்யா அவர்களைத் தொந்தரவு செய்கிறார். தனது இராணுவம் செலியுகஸைப் போல பெரிதாக இல்லாததால் தனக்கு எதிராகப் போராட வேண்டாம் என்று சந்திரா செலியூகஸை சமாதானப்படுத்துகிறார்.  
ஹெலனாவின் விருப்பப்படி ஹெலினாவை தலைமை ராணியாக மாற்றவும், நந்தினியை ராஜ்யத்திலிருந்து வெளியேற்றவும் அவர் முடிவு செய்தார். தனக்கு எதிராக பேசினால் கொலை செய்வதாக ஹெலினா துர்தாராவை அச்சுறுத்துகிறாள். துர்தாரா நோய்வாய்ப்படுகிறாள். துர்தாராவின் நிலை குறித்து ஹெலினா சந்திராவிடமும் நந்தினியிடமும் தெரிவிக்கிறாள், அவர்கள் இருவரும் அவளைப் பார்க்க மீண்டும் மகதிற்குச் செல்கிறார்கள். துர்தாராவின் உணவில் ஹெலினா விஷம் கலக்கிறாள். இறுதியில் அவள் நோய்வாய்ப்படுகிறாள். சந்திரனும் நந்தினியும் துர்தாராவைப் பார்த்து கவலைப்படுகிறார்கள். கடைசியில், துர்தாரா இறந்துவிடுகிறாள். அவரது குழந்தை அறுவை சிகிச்சையால் எடுக்கப்பட்டது. கடைசியாக அவரது மரணம் குறித்து அவரிடம் கேட்கப்பட்டபோது, ஹெலினாவை சுட்டிக்காட்டும் போது அவள் தவறாக நந்தினியை சுட்டிக்காட்டுகிறாள். துர்தராவின் பதிலைக் கண்டு அனைவரும் அதிர்ச்சியடைகிறார்கள். ஹெலினா நந்தினிக்கு எதிராக சந்திராவைத் தூண்டிவிட்டு, நந்தினியை மகதிலிருந்து வெளியேற்றச் சொல்கிறாள். கடைசியில், சந்திரன் நந்தினியை மகதத்திலிருந்து நாடு கடத்துகிறான்.
# சந்திர நந்தினி

## சுருக்கம்

### 1 வருடம் கழித்து

சந்திரா இப்போது ஹெலினா மற்றும் துர்தாராவின் மகன் பிந்துசாராவுடன் வசிக்கிறார். நந்தினி ஒரு குருகுலத்தில், மற்ற நாடுகளின் இளவரசர்களுக்கும் இளவரசிகளுகும் கற்பிக்கிறாள். சந்திரா நந்தினியை மீண்டும் மகதிற்கும் பிந்துசாராவின் ஆசிரியராக அழைத்து வருகிறான். மகாபத்மா நந்தாவும் அவரது மந்திரி அமத்யா ராக்ஷஸும் சந்திராவைக் கொல்ல ஒரு அழகான விஸ்கன்யாவை (விஷ கன்னி) மகதத்திற்கு அனுப்புகிறார்கள். விஷாகா என்ற இளவரசி என்ற தவறான பெயரில் அவள் மகத நீதிமன்றத்திற்கு வருகிறாள். விசாகா சந்திராவை கவர்ந்திழுக்க முயற்சிக்கிறாள். நந்தினியை எரிச்சலடையச் செய்வதற்காக அவன் அவளை காதலிப்பதாக நடிக்கிறான்.  
விசாகாவை மணக்க சந்திரா முடிவு செய்கிறார். சந்திராவைக் கொல்ல விசாகாவின் திட்டங்கள் அனைத்தும் ஒவ்வொரு முறையும் வீணாகின்றன. ஏனெனில் நந்தினி தலையிட்டு அவரைக் காப்பாற்றுகிறார். நந்தினி விஷாகாவை அம்பலப்படுத்துகிறார். விஸ்கன்யா சிறையில் அடைக்கப்படுகிறாள். பின்னர், ஹெலினாவின் தாய் அபாமா மெதுவாக நந்தினிக்கு விஷம் கொடுக்கிறாள். நந்தினி மிகவும் ஆபத்தான நிலைக்குத் தள்ளப்படுகிறார். அவளை குணப்படுத்தக்கூடிய ஒரே ஒரு மருந்து விஷாகாவின் விஷம் தான். சந்திரன் விசாகாவிடம் உதவி கேட்கிறாள். ஆனால் அவள் மறுக்கிறாள். கடைசியில், நந்தினி காப்பாற்றப்பட்டாள்.
# சந்திர நந்தினி

## சுருக்கம்

### 8 ஆண்டுகளுக்குப் பிறகு

சந்திராவும் நந்தினியும் இப்போது பிந்துசாராவுடன் மகிழ்ச்சியான வாழ்க்கையை நடத்தி வருகின்றனர். சந்திராவின் குழந்தையுடன் நந்தினி கர்ப்பமாக உள்ளாள். நந்தினி மீது பொறாமைப்படுவதால் ஹெலினா இதை வெறுக்கிறாள். கடந்த காலங்களில் நந்தினி துர்தாராவைக் கொன்றார் என்று நம்புவதற்காக அவள் பிந்துசாராவைக் கையாளுகிறாள். கண்மூடித்தனமாக ஹெலனாவை நம்புகிற பிந்துசாரா, நந்தினியை வெறுக்கத் தொடங்கி, அவளை பழிவாங்க முடிவு செய்கிறான். ஒரு நாள் வேட்டை பயணத்திற்குச் செல்லும்போது, பிந்துசாரா நந்தினியை ஒரு குன்றிலிருந்து தள்ளுகிறாரன். தற்செயலாக நந்தினி குன்றிலிருந்து தவறி விழுந்ததாகக் கூறி சந்திரா உட்பட அனைவரையும் ஏமாற்றுகிறான். நந்தினியின் மரணத்திற்கு சந்திரா துக்கமடைந்து தனது அரச கடமைகளை மறந்துவிடுகிறான்.
# சந்திர நந்தினி

## சுருக்கம்

### 10 ஆண்டுகளுக்குப் பிறகு

நந்தினியின் எதிர்பாராத மரணத்திற்குப் பிறகு சந்திரா சந்நியாசி போல வாழ்ந்து வருகிறார். மகதம் இப்போது ஹெலினாவின் ஆட்சியில் உள்ளது. மலேகேட்டு மற்றும் சாயாவின் மகன் பத்ரகேட்டு, ஹெலினாவின் குழந்தைகள் ஆலிஸ் மற்றும் அடோனிஸ் அனைவரும் வளர்ந்து விட்டனர். ஹெலினா இன்னும் பிந்துசாராவை தனது கைப்பாவையாக வைத்துக்கொண்டு நந்தினிக்கு எதிராக மனதை மாற்றி கொண்டிருக்கிறாள். மறுபுறம், நந்தினி உண்மையில் உயிருடன் இருக்கிறாள். ஒரு வயதானவரால் காப்பாற்றப்படுகிறாள் என்பதும் தெரியவருகிறது. நந்தினி தனது கடந்தகால வாழ்க்கையை நினைவில் கொள்ளாததால் அவள் பிரபா என்று மறுபெயரிடப்படுகிறாள். பிரபா (நந்தினி) வயதான பெரியவரின் பேத்தி தர்மாவுடன் ஒரு தாய் பிணைப்பை பகிர்ந்து கொள்கிறாள். பிரபாவும் தர்மாவும் மகத்தில் அரசு அரண்மனையில் வேலைக்காரர்களாக வேலை செய்கிறார்கள். அவர்கள் அரண்மனைக்குள் நுழைந்தவுடன், தர்மா பிந்துசாரருக்கு எதிராக வெறுப்பாக உணர்கிறாள். சந்திரா பிரபாவை நந்தினி என கண்டுபிடித்து, அவளை மீண்டும் தனது ராணியாக ஆக்குகிறான். இருப்பினும், ஹெலினா பிந்துசாராவை சந்திராவுக்கு எதிராக தூண்டிவிடுகிறாள். இதன் விளைவாக பெரும் தவறான புரிதல் ஏற்படுகிறது. பிந்துசாரா சாரமதி என்ற இளவரசியை மணக்கிறான். இளவரசி ஆலிஸ் சம்பனகர் இளவரசர் கார்த்திகேயை காதலித்து அவரை திருமணம் செய்து கொள்ள விரும்புகிறாள். ஆலிஸ் கார்த்திகேயை திருமணம் செய்து கொள்ள கார்த்திகேயின் சகோதரியான சித்ரலேகாவை பிந்துசாராவுக்கு திருமணம் செய்ய ஹெலினா முடிவு செய்கிறாள். திருமண விழாவிற்கு அவர்கள் தயாராகிறாள். திருமண நாளில், ஏற்கனவே பத்ரகேட்டுவை காதலித்து வரும் சித்ரலேகா ஓடிவந்து தர்மாவை திருமணத்தில் மாற்றி அமருமாறு கேட்கிறாள். தர்மா விருப்பமின்றி பிந்துசாராவை மணக்கிறாள். பிந்தேவ் என்ற நபர் நந்தினியை தனது மனைவி சாவித்ரி என்று கூறி அரண்மனைக்குள் நுழையும் போது ஒரு புதிய சிக்கல் எழுகிறது. சந்திரா மற்றும் நந்தினியின் உறவு சோதனைக்கு உட்படுத்தப்படுகிறது.  
இந்த நபர் ஒரு மந்திரவாதி என்பது அப்போது தெரியவருகிறது, அவரும், அவரது மனைவி மோகினியும் சேர்ந்து, அவனையும் நந்தினியையும் பிரிக்க சந்திரனுக்கு சூனியம் போட்டார்கள். சந்திரனைக் கொல்ல ஸ்வானந்த் என்ற மர்ம நபர் அவர்களால் கட்டளையிடப்படுகிறார். ஆனால், சாணக்கியா, பீம்தேவ் மற்றும் மோகினியின் ரகசியத்தைப் பற்றி தெரிந்துகொள்கிறார். சாணக்யா மற்றும் நந்தினி இருவரும் சந்திராவை சூனியத்தின் விளைவுகளிலிருந்து காப்பாற்றுகிறார்கள். நந்தினி தனது நினைவை மீண்டும் பெற்று தனது உண்மையான அடையாளத்தை உணர்கிறாள்.  
இறுதியாக, மர்ம மனிதரான ஸ்வானந்த் மகத்தை தாக்கி சந்திராவைக் கொன்று மகத் கைப்பற்ற முயற்சிக்கிறான். ஆனால், சந்திராவும் பிந்துசராவும் அவனது படையை வென்று, அவர்கள் அவனைக் கொல்கிறார்கள். சந்திராவும் நந்தினியும் மீண்டும் இணைகிறார்கள். கடந்த தவறுகளுக்கு பிந்துசாரா நந்தினியிடம் மன்னிப்பு கேட்கிறான். அவன் தர்மாவை விரும்பத் தொடங்குகிறான். அவர்கள் அனைவரும் மகிழ்ச்சியுடன் வாழ்கிறார்கள்.
# சந்திர நந்தினி

## நடிகர்கள்

### முக்கிய நடிகர்கள்

- சந்திரகுப்த மவுரியாவாக ராஜத் டோகாஸ் - மகத பேரரசர்; சாணக்யாவின் மாணவர்; ஹெலினா, துர்தாரா மற்றும் நந்தினியின் கணவர்; பிந்துசாரா, அடோனிஸ் மற்றும் ஆலிஸின் தந்தை;
- இளம் சந்திரகுப்த மவுரியாவாக ஜினீத் ராத். (2016)
- தலைமை பேரரசி நந்தினியாக ஸ்வேதா பாசு பிரசாத் - மன்னர் மகாபத்மா நந்தா மற்றும் ராணி அவந்திகாவின் மகள்; சந்திரகுப்த மவுரியாவின் மூன்றாவது மனைவி; பிந்துசாரா மற்றும் தர்மாவின் வளர்ப்பு தாய். (2016–17) / ரூபா - நந்தினியின் இரட்டை சகோதரி(2016)
- இளம் இளவரசி நந்தினியாக ஏஞ்சல் ரூப்சந்தனி. (2016)
- முன்னாள் தலைமை பேரரசி துர்தாராவாக சான்வி தல்வார். சந்திரகுப்த மவுரியாவின் இரண்டாவது மனைவி; பிந்துசாராவின் தாய்; சாருமதி மற்றும் தர்மாவின் மாமியார்; அவள் ஹெலினாவால் கொல்லப்பட்டாள். (2016–17)
- தனு கான் - பேரரசி ஹெலினா செலூகஸ் I நிகேட்டர் மற்றும் அபாமாவின் மகள்; சந்திரகுப்த மவுரியாவின் முதல் மனைவி; அடோனிஸ் மற்றும் ஆலிஸின் தாய். (2016–17)
# சென்னுபதி வித்யா

**சென்னுபதி வித்யா** (*Chennupati Vidya*) ஓர் இந்திய அரசியல்வாதியும் சமூக ஆர்வலரும் ஆவார். இவர் 1980 மற்றும் 1989ஆம் ஆண்டுகளில் நடைபெற்ற மக்களவை தேர்தல்களில் இரண்டு முறை மக்களவை உறுப்பினராகத் தேர்ந்தெடுக்கப்பட்டார்.